Fetiĉa frazo

Fetiĉa frazo aŭ Parolada kliŝo (el la franca cliché) estas diraĵo, parolmodelo, ŝablona frazo, parolstampo, facile reproduktita en certaj kondiĉoj kaj kuntekstoj kaj de ĉiuj rekonebla per ĝia ripeta eldiro. 

Tiu frazo aŭ esprimo estas karakterizita per sia konstanta ripetado. Ĉi tiuj memetikaj frazoj ofte originas el populara kulturo kaj la artoj, kaj estas disvastigitaj per diversaj amaskomunikiloj (kiel literaturo aŭ publikaĵoj, filmoj, televido aŭ radio), same kiel per parolado (vorto de buŝo). Kelkaj tiaj frazoj fariĝas kiel la vizitkarto aŭ varmarko de la persono aŭ rolulo, kiu originis ilin, kaj povas helpi identigi aktoron kun la rolulo ludanta ilin. Ĉi tio estas precipe la kazo ĉe komediaj aktoroj. 

Fetiĉa frazo formas konstruan unuon kun sia propra semantiko. Fetiĉaj frazoj estas pretaj parolformuloj, kiuj helpas faciligi la komunikadan procezon kaj respondas al psikologiaj stereotipoj.

Male al proverbo, tiu diraĵo ne nepre servas por instrui moralecon kaj ne nepre portas universalan mesaĝon, sed ofte reprezentas unufojan "historian" signifon.

 Fontoj 
Extraordinary Popular Delusions and the Madness of Crowds, publikigita de Charles Mackay en 1841:Kaj, unue, kien ajn ni iras, ni ne povas ne aŭdi de ĉiuj flankoj frazon ripetatan kun ĝuo, kaj ricevitan kun rido, de viroj kun pezaj manoj kaj malpuraj vizaĝoj, de senhontaj buĉistoj kaj komisiistoj, de malĉastaj virinoj, de taksiistoj, kaj senokupaj uloj vagantaj ĉe stratanguloj. Neniu iam eldiras ĉi tiun frazon sen eksciti ridon de ĉiuj, kiuj aŭdas lin. Ĝi ŝajnas aplikebla al ĉiuj cirkonstancoj, kaj estas la universala respondo al ĉiuj demandoj; mallonge, ĝi estas la plej ŝatata slanga frazo de la momento, frazo kiu, dum daŭras ĝia mallonga sezono de populareco, ĵetas nuancon de amuzo kaj gajeco sur la ekziston de mizera malriĉeco kaj malbone rekompencita laboro, kaj donas al ili kialon ridi, same kiel al iliaj pli bonŝancaj kunuloj en pli alta stadio de la socio.

 Referencoj 

 Vidu ankaŭ 

 Diraĵo
 Etikedo
 Frapfrazo

Kategorio:Frazoj
Kategorio:Populara kulturo